CELEX: 62011TN0184
Language: sk
Date: 2011-03-28 00:00:00
Title: Vec T-184/11 P: Odvolanie podané 28. marca 2011 : Bart Nijs proti rozsudku Súdu pre verejnú službu z  13. januára 2011 vo veci F-77/09, Nijs/Dvor audítorov

18.6.2011   
            
            
               SK
            
            
               Úradný vestník Európskej únie
            
            
               C 179/16
            
         Odvolanie podané 28. marca 2011: Bart Nijs proti rozsudku Súdu pre verejnú službu z 13. januára 2011 vo veci F-77/09, Nijs/Dvor audítorov
   (Vec T-184/11 P)
   2011/C 179/29
   Jazyk konania: francúzština
   
      Účastníci konania
   
   
      Odvolateľ: Bart Nijs (Bereldange, Luxembursko) (v zastúpení: F. Rollinger, advokát)
   
      Ďalší účastník konania: Dvor audítorov Európskej únie
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil rozsudok Súdu pre verejnú službu Európskej únie z 13. januára 2011,
            
         
               —
            
            
               zrušil najmä rozhodnutie ad hoc výboru Európskeho dvora audítorov z 15. januára 2009, ktorým bol žalobca odvolaný z funkcie bez zníženia nároku na starobný dôchodok s účinkom od 1. februára 2009,
            
         
               —
            
            
               zrušil rozhodnutie 81-2007 z 20. septembra 2007 Dvora audítorov, ktorým boli priznané právomoci menovacieho orgánu ad hoc výboru,
            
         
               —
            
            
               zrušil všetky prípravné rozhodnutia prijaté ad hoc výborom, najmä rozhodnutia z 22. a 29. októbra 2007, 23. novembra 2007 a 12. júna 2008 o začatí správneho vyšetrovania,
            
         
               —
            
            
               subsidiárne, v prípade, že Všeobecný súd nevyhovie návrhom na zrušenie uplatňovaným primárne, určiť, že sankcia uložená ad hoc výborom Európskeho dvora audítorov 15. januára 2009 je vzhľadom na článok 10 služobného poriadku z vyššie uvedených dôvodov príliš prísna,
            
         
               —
            
            
               vrátiť vec menovaciemu orgánu Európskeho dvora audítorov v inom zložení na nové rozhodnutie alebo, ak to bude skutočne považované za nevyhnutné, uložiť sankciu, ktorá bude podstatne primeranejšia skutkovému stavu,
            
         
               —
            
            
               subsidiárne výslovne určiť, že, ako je uvedené vyššie, v danej veci nebola dodržaná zásada primeranej lehoty a zohľadniť túto skutočnosť pri rozsahu sankcie, ktorá má byť prípadne uložená,
            
         
               —
            
            
               rozhodnúť v súlade s návrhom na začatie konania,
            
         
               —
            
            
               zaviazať Európsky dvor audítorov na náhradu trov konania, ktoré vznikli v tomto konaní,
            
         
               —
            
            
               vyhradiť žalobcovi všetky ostatné práva, najmä právo môcť predložiť repliku na vyjadrenie Európskeho dvora audítorov,
            
         
               —
            
            
               zaviazať odporcu na náhradu trov oboch konaní,
            
         
               —
            
            
               vyhradiť odvolateľovi všetky ďalšie práva, pohľadávky, prostriedky a žaloby.
            
         
      Odvolacie dôvody a hlavné tvrdenia
   
   Na podporu svojho odvolania, odvolateľ uvádza deväť odvolacích dôvodov.
   
               1.
            
            
               Prvý odvolací dôvod je založený na zmene predmetu sporu SVS, lebo na pojednávaní vyložil návrhy odvolateľa ako späťvzatie návrhu na zrušenie rozhodnutia č. 81-2007.
            
         
               2.
            
            
               Druhý odvolací dôvod je založený na skreslení skutkového stavu SVS v bodoch 40, 58 a 94 napadnutého rozsudku.
            
         
               3.
            
            
               Tretí odvolací dôvod je založený na skreslení prvého žalobného dôvodu odvolateľa, lebo SVS nezohľadnil uvedené odseky článku 22a a článku 22b Služobného poriadku Európskej únie.
            
         
               4.
            
            
               Štvrtý žalobný dôvod je založený na neuplatnení zásady prenesenia dôkazného bremena SVS.
            
         
               5.
            
            
               Piaty dôvod je založený na nesprávnej právnej definícii SVS, pokiaľ ide o druhý žalobný dôvod odvolateľa a na neexistencii následkov vyplývajúcich z konania generálneho tajomníka v súvislosti s článkom 11a služobného poriadku.
            
         
               6.
            
            
               Šiesty dôvod je založený na nezohľadnení zásady rovnosti zaobchádzania SVS.
            
         
               7.
            
            
               Siedmy dôvod je založený na zaujatosti úradníka povereného disciplinárnym vyšetrovaním voči odvolateľovi.
            
         
               8.
            
            
               Ôsmy dôvod je založený na neuplatnení článku 6 Dohovoru o ochrane ľudských práv a základných slobôd tým, že bolo odmietnuté posúdiť primeranosť medzi skutkovým stavom a uloženým trestom.
            
         
               9.
            
            
               Deviaty dôvod je založený na nesprávnom uplatnení zásady primeranej lehoty.